[{"text_idx": "#000004", "text": "EriprojektidGoldbergi masinTeadus 3 minutigaKeskkonnakuuAasta koolAkadeemikudrohepo\u0308o\u0308reEesti naisteadlasedNoorteadlasedNutikas eluOma puuO\u0303pilaste TeadusfestivalTeadus tagasi- ja edasivaatesKust sa tead?Kuidas targemini o\u0303ppida?Lugeja ku\u0308sibNipid jooksuvo\u0303istluseks"}, {"text_idx": "#000005", "text": "Hiina ja USA riigikivid asuvad kru\u0308ptoraha jahvatama"}, {"text_idx": "#000006", "text": "Ku\u0308berraha on sattumas va\u0308hemalt esialgu kahe suure riiklikku kivi vahele. Autor/allikas: SCANPIX/Reuters"}, {"text_idx": "#000007", "text": "Hiljuti USA ja Hiina valitsusorganite tehtud otsused na\u0308itavad, et kru\u0308ptoraha propageerivatel lobistidel napib veel vo\u0303rreldes pagandussektoriga mo\u0303juvo\u0303imu, ma\u0308rgib R2 tehnikakommentaaris Kristjan Port."}, {"text_idx": "#000008", "text": "Ettevo\u0303tted ja erinevad huvigrupid kulutavad USA-s igal aastal miljardeid dollareid Kongressi ja fo\u0308deraalametite lobito\u0308o\u0308le. Lobito\u0308o\u0308st on kujunenud unikaalne eriala, mis no\u0303uab midagi, mida koolis ei o\u0303petata. Need on tutvused, sotsiaalsed vo\u0303rgustikud, vo\u0303tmeisikute kontaktandmed ja keerukamate teineteise mo\u0303istmise olukordade jaoks vo\u0303ib-olla isegi salajased ka\u0308epigistused."}, {"text_idx": "#000009", "text": "Demokraatia olemus on huviru\u0308hmade vabadus enda eest seista ja mo\u0303ju edendada. Vabadusega kaasneva korruptsiooni riski va\u0308hendamiseks peetakse lobistide u\u0308le ja\u0308relevalvet. Ja\u0308relevalves lo\u0308o\u0308vad kaasa huviru\u0308hmad ise ja mitmesugused vabatahtlikud organisatsioonid."}, {"text_idx": "#000010", "text": "Viimaste kogutud andmetest selgub, et alates augustist on USA finantssektorisse tehtud uutest lobito\u0308o\u0308 lepingutest umbes kolmandik esindamas ku\u0308berrahaga tegutsevaid ettevo\u0303tteid ja seotud huvi esindavaid organisatsioone. Ta\u0308helepanekut vo\u0303ib vo\u0303rrelda o\u0303ietolmu seirega, millega pu\u0308u\u0308takse uusi astmahaigeid hoiatada saabuvatest rasketest aegadest."}, {"text_idx": "#000011", "text": "Kogenumad teavad omast ka\u0308est erinevate vihjete po\u0303hjalt nuhtluse tulekust ja alustavad ennetusto\u0308o\u0308ga. Antud metafooris reedab lobistide kasvanud arvukus ning aktiivsus ku\u0308berraha ettevo\u0303tluse instinkte nende a\u0308rihuve piiravate poliitiliste ja riiklikke sekkumiste la\u0308hedusest."}, {"text_idx": "#000012", "text": "Paari na\u0308dala eest hoiataski va\u0308a\u0308rtpaberite ja bo\u0308rsi ja\u0308relevalve komisjon kru\u0308ptoraha vahendamisega a\u0308ritsevat Coinbase'i, et neid vo\u0303ib ees oodata kohtutee seoses kavadega avada kru\u0308ptorahale rajatud ko\u0303rge intressiga laenukontosid. Paistab, et eelmisel na\u0308dalal Coinbase kapituleerus ja peatas mainitud tegevuse."}, {"text_idx": "#000013", "text": "Vaatlejad peavad seda ma\u0308rgiliseks endeks saabuvast lahingust ehk madalalt u\u0308le pea lennutatud hoiatusnooleks. Vo\u0303rreldes varasemate, peamiselt kriitiliste so\u0303navo\u0303ttudega, olevat riigi toon muutunud. Kardetakse, et ta\u0308nu valdkonna kiusatusele arendada tulusat laenuteenuste a\u0308ri ma\u0308a\u0308ratleb valitsus kru\u0308ptoraha edaspidi va\u0308a\u0308rtpaberina. See toob kaasa ko\u0303ik vastavad normatiivid ja uudne ettevo\u0303tlus ei saa enam vanaviisi tegutseda. Vana ta\u0308hendab antud a\u0308ris siiski suhteliselt lu\u0308hikest ajalugu."}, {"text_idx": "#000014", "text": "To\u0303eliselt vanast ra\u0308a\u0308kides kahtlustatakse oodatava ru\u0308nnakute laine taga traditsioonilise panganduse lobito\u0308o\u0308d. Pa\u0308ris raha ja va\u0308a\u0308rtpaberitega opereeriv pangandus omab kordades suuremat lobieelarvet, mida kasutatakse oma huvide kaitsmiseks. Nende a\u0308ri ohustavad kru\u0308ptorahaga opereerivate ettevo\u0303tete pakutavad alternatiivid pangakontodele."}, {"text_idx": "#000015", "text": "Pangandust seob u\u0308hine huvi riigiga, et hoiatada virtuaalsetele va\u0308a\u0308ringutele rajatud teenuste kasutajaid suurest riskist. Kedagi ei saa keelata oma varadega riskimast, aga kui seda tehakse massilisemalt, terendab taamal majandust ohustav kriis. Meeltes on ku\u0308lma higi po\u0303hjustav 2007\u20132008. aastate globaalne finantskriis."}, {"text_idx": "#000016", "text": "Ra\u0308a\u0308kides kru\u0308ptorahaga seotud riskidest ja riiklike sekkumiste lainest, ta\u0308helepanu va\u0308a\u0308rib samasse aegruumi paigutuv Hiina keskpanga mo\u0303ne pa\u0308eva tagune teadaanne. Ku\u0308mne riikliku ameti u\u0308hist seisukohta koondavas teadaandes kuulutatakse ko\u0303ik virtuaalsed va\u0308a\u0308ringud riigis ja riigi alamatele ebaseaduslikeks. Must-valget poliitikat po\u0303hjendatakse ku\u0308berraha olemusest tuleneva kodanike varasid a\u0308hvardava to\u0303sise ohuga. Arusaadavalt ka\u0308ib sealse poliitikaga kaasas riigi soov hoida kodanike rahaasjad valvsa pilgu all."}, {"text_idx": "#000017", "text": "Hiinas on ku\u0308mnekonna aasta jooksul va\u0308ljastatud umbes tosin ku\u0308berraha arengut kitsendavat riiklikku korraldust. Ko\u0303ige kiuste virtuaalse raha ettevo\u0303tlus kasvas. Na\u0308iteks kahe aasta eest u\u0308leilmselt bitcoini kaevandavate arvutiparkide energiast kulutati 75 protsenti Hiinas."}, {"text_idx": "#000018", "text": "Lo\u0303ppeva aasta kevadel sa\u0308testatud ja\u0308rjekordse keelava seaduse ja\u0308rel langes na\u0308itaja va\u0308hem kui poole peale. Kuis a\u0308sja va\u0308ljakuulutatud keeld on varasematega vo\u0303rreldes praktiliselt totaalne, oodatakse energiau\u0308hikutes mo\u0303o\u0303detuna Hiina bitcoini-to\u0308o\u0308stuse aktiivsuse langemist nullila\u0308hedaseks."}, {"text_idx": "#000019", "text": "Sama kaduva teed peaks minema ko\u0303ik sealsed valdkonnaga seotud teenused. Edaspidi ei tohi riigi alamad osaleda u\u0308heski virtuaalraha tehingus, kaasaarvatud kasutada piiritaguseid vahendajaid. Oodatavalt mo\u0303jus maailma suurima rahvaarvuga riigi isolatsioon halvasti ku\u0308berrahade va\u0308a\u0308rtusele."}, {"text_idx": "#000020", "text": "Seega on ku\u0308berraha sattumas va\u0308hemalt esialgu kahe suure riikliku kivi vahele. Kuidas jahvatamine lo\u0303ppeb? USA va\u0308a\u0308rtpaberite ja bo\u0308rsi ja\u0308relevalve komisjoni no\u0303ukogu esimees vastas ajakirjaniku ku\u0308simusele ku\u0308berraha tulevikust, et ta ei usu selle pikaajalisse elujo\u0303udu. Maailmas domineerivat valuutat emiteeriva riigi esindaja vahest ei saagi teisiti mo\u0303telda."}, {"text_idx": "#000021", "text": "La\u0308hiajal saab aimu, millele mo\u0303tlevad hajusalt, saladuskatte all ja ilma tagatise ning so\u0303java\u0308elise veenmisjo\u0303uta raha emiteeriv maailm."}, {"text_idx": "#000023", "text": "Putin avaldas toetust kru\u0308ptoraha kasutamisele"}, {"text_idx": "#000026", "text": "Buumi lo\u0303pp: ligi 95 protsenti NFT-dest on muutunud va\u0308a\u0308rtusetuks"}, {"text_idx": "#000027", "text": "USA kirjutavate to\u0308o\u0308liste vanamoodne streik ja\u0308i ajale jalgu"}, {"text_idx": "#000029", "text": "Virtuaalsed tu\u0308drukso\u0303brad to\u0303stavad ebaterveid ilustandardeid"}, {"text_idx": "#000033", "text": "Isejuhtivad taksod on sattunud USA-s ku\u0308mnetesse avariidesse"}, {"text_idx": "#000036", "text": "Jutt Paabeli tornist oli oma ajast aastatuhandete vo\u0303rra ees"}, {"text_idx": "#000039", "text": "Veenuse sa\u0308hvatused vo\u0303ivad olla meteoorid, mitte va\u0308lgud"}, {"text_idx": "#000042", "text": "Kristjan Port: ahv, fotograaf ja primatoloog la\u0308ksid kohtusse"}, {"text_idx": "#000045", "text": "Kristjan Port: milline firma on esimesena va\u0308a\u0308rt triljon dollarit?"}, {"text_idx": "#000048", "text": "Kristjan Port: keskendumisvo\u0303imet langetab juba pelk telefoni la\u0308hedus"}]